След сключването на германско-съветския съюз през 1939 година Финландия е нападната от съветски войски и до март 1940 година води Зимната война. През лятото на следващата година се включва в започналата война на Германия срещу Съветския съюз. След като през септември 1944 година успява да сключи примирие със Съветския съюз, тя води Лапландската война срещу германците, която приключва на 25 април 1945 година. След войната, цената на значителни териториални отстъпки и репарации, Финландия успява да запази самостоятелността си от Съветския съюз.